વિદેશી મૂડીરોકાણકારોએ આ મહિનાના પ્રથમ બે સપ્તાહમાં ભારતીય મૂડી માર્કેટમાંથી ૨૬૬૦૦ કરોડ રૂપિયા પાછા ખેંચી લીધા છે. ક્રૂડ ઓઇલની કિંમતમાં અવિરત વધારો જારી રહ્યો છે. સાથે સાથે ડોલર સામે રૂપિયામાં અવમુલ્યનનો દોર પણ જારી રહ્યો છે. સમગ્ર સપ્ટેમ્બર મહિના દરમિયાન ૨૧૦૦૦ કરોડ રૂપિયા પાછા ખેંચી લેવામાં આવ્યા છે. નવેસરના આંકડા દર્શાવે છે કે, વિદેશી મૂડીરોકાણકારોએ પહેલીથી ૧૨મી ઓક્ટોબરના ગાળા દરમિયાન ૧૭૯૩૫ કરોડ રૂપિયા ઇક્વિટીમાંથી પાછા ખેંચી લીધા છે જ્યારે જંગી નાણાં ડેબ્ટમાંથી પણ પાછા ખેંચી લેવાં આવ્યા છે. આની સાથે જ એફપીઆઈ દ્વારા બે સપ્તાહના ગાળામાં જ ૨૬૫૮૦ કરોડ પાછા ખેંચી લેવાયા છે. થોડાક મહિનાઓને બાદ કરતા એફપીઆઈ દ્વારા મોટાભાગે વેચવાલી દર્શાવી છે. ઓક્ટોબર મહિનામાં હજુ સુધી સૌથી વધુ નાણા પાછા ખેંચાયા છે જેના પરિણામે બજારો હચમચી ઉઠ્યા છે. વૈશ્વિક માર્કેટમાં નકારાત્મક માહોલની અસર ભારતીય શેરબજાર ઉપર થઇ છે. અમમેરિકા અને ચીન વચ્ચે જારી ટ્રેડવોરના લીધે સ્થિતિ વણસી છે. ક્રૂડની કિંમત સતત વધી રહી છે. એફપીઆઈ દ્વારા વેચવાલી જારી રહેવા માટે અન્ય ઘણા કારણો પણ જવાબદાર દેખાઈ રહ્યા છે. કરન્સી માર્કેટમાં ભારે ઉથલપાથલ છે. ઇક્વિટી, બોન્ડ અને કરન્સી માર્કેટમાં ઉતારચઢાવની અસર એફપીઆઈ ઉપર જાવા મળી છે. ફંડ ઇÂન્ડયામાં મ્યુચ્યુઅલ ફંડ રિસર્ચમાં વડા વિદ્યાબાલાએ કહ્યું છે કે, અમેરિકામાં રેટમાં વધારો થતાં ડોલરની સ્થિતિ મજબૂત થઇ છે. બીજી બાજુ ડોલર સામે રૂપિયામાં કડાકો પણ જાવા ળી રહ્યો છે.